Janov (Taliansko)

Janov (tal. Genova) je metropola Ligúrie, leží v Janovskej zátoke Golfo di Genoa na pobreží Ligúrskeho mora. Veľký Janov je roztiahnutý po morskom pobreží v dĺžke 35 km. Je najdôležitejším prístavom Talianska. Žije tu asi 610 000 obyvateľov. Dejiny Prvé zmienky o Janove siahajú do roku 218 pred Kr. V 10. storočí tu vznikla samostatná republika, ktorá skoro po dvestoročných vojnách v roku 1284 v melorskej námornej bitke definitívne porazila mesto Pisa. V 14. storočí bojovali Janovčania s mestským štátom Benátky o obchod s Orientom, ale v roku 1381 utrpeli pri Chioggii definitívnu porážku. Medzitým mesto stále trpelo vnútornými rozbrojmi a dostalo sa pod nadvládu cudzích kniežat. Až v roku 1528 admirál Andrea Doria znovu obnovil nezávislosť republiky, ibaže to už bola moc Janova na úpadku. V roku 1684 ostreľovala mesto flotila Ľudovíta XIV. a v roku 1746 ho na dlhé mesiace obsadili Rakúšania. V roku 1805 sa Ligúrska republika stala súčasťou napoleonskej ríše a v roku 1815 pripadla k Sardínsko-Piemontskému kráľovstvu. Medzi slávnych Janovských rodákov patrí aj taliansky národný hrdina Giuseppe Garibaldi (1807 – 1882), objaviteľ Ameriky Krištof Kolumbus (1451 – 1506), ako aj husľový virtuóz Niccolò Paganini (1782 – 1840). Pamiatky Medzi najkrajšie historické pamiatky Janova patrí katedrála San Lorenzo, ktorá bola postavená v roku 1118 ako románska stĺpová bazilika. V rokoch 1307 – 1312 bola goticky prestavaná a v roku 1567 ju Galeazzo Alessi zavŕšil renesančnou kupolou. Ďalšou peknou katedrálou je San Siro ktorá bola v roku 1586 renovovaná v barokovom štýle a ktorej interiér je bohato zdobený freskami. Za zmienku stojí aj bývalý kapucínsky kostol Santissina Annuziata, postavený v rokoch 1522 – 1620, a v roku 1843 tu bola prestavaná krásna klasicistická stĺpová sieň. Osobnosti mesta Inocent IV. (* asi 1195 – † 1254), pápež Hadrián V. (* 1205 – † 1276), pápež Margaréta Brabantská (* 1276 – † 1311), cisárovná ako manželka Henricha VII. Leon Battista Alberti (* 1404 – † 1472), humanista, spisovateľ, matematik, kryptológ, a architekt Inocent VIII. (* 1432 – † 1492), pápež Krištof Kolumbus (* 1451 – † 1506), moreplavec Orazio Gentileschi (* 1563 – † 1639), maliar Alessandro Stradella (* 1639 – † 1682), taliansky barokový hudobný skladateľ Johann Lukas von Hildebrandt (* 1668 – † 1745), staviteľ Francesco Maria Accinelli (* 1700 – † 1777), taliansky historik a geograf Niccolò Paganini (* 1782 – † 1840), husľový virtuóz, gitarista a hudobný skladateľ Giuseppe Mazzini (* 1805 – † 1872), právnik, vlastenec, filozof a politik Benedikt XV. (* 1854 – † 1922), pápež Eugenio Montale (* 1896 – † 1981), básnik, nositeľ Nobelovej ceny Giuseppe Taddei (* 1916 – † 2010), operný spevák Vittorio Gassman (* 1922 – † 2000), herec Luigi Cavalli-Sforza (* 1922), populačný genetik Ignazio Fabra (* 1930 – 2008) bol taliansky zápasník, reprezentant v grécko-rímskom zápase Riccardo Giacconi (* 1931), fyzik a astronóm, nositeľ Nobelovej ceny Renzo Piano (* 1937), architekt Franco Malerba (* 1946) je prvý taliansky astronaut Sabrina Salerno (* 1968), speváčka Massimo Ardinghi (* 1971), tenista Hernán Crespo (* 1975), argentínsky futbalista Partnerské mestá Baltimore, USA Columbus, Ohio, USA Chios, Grécko Marseille, Francúzsko Odesa, Ukrajina Rijeka, Chorvátsko Tirana, Albánsko Referencie Iné projekty Commons ponúka multimediálne súbory na tému Janov (Taliansko) Externé odkazy Oficiálna stránka